Oberkirch

Oberkirch egy város Németországban, azon belül Nyugat Baden-Württembergben, körülbelül 12 kilométerrel északkeletre Offenburgtól. Offenburg, Lahr , Kehl és Achern városai után az Ortenau járás ötödik legnagyobb városa. Lakosainak száma 20 237 fő (2023. december 31.). Oberkirch Gengenbach és Nordrach községekkel határos. Földrajza Elhelyezkedése Oberkirch a Felső-Rajna-alföld szélén fekszik, a Fekete-erdőben található Renchtal bejáratánál. A Rench Fekete-erdőtől délkeletre lép be a város területére, aztán északnyugati irányban folyik át a város központjában (az óváros a jobb parton található), majd északnyugatra hagyja el a város területét a Rajna felé. Szomszédos települések A következő városok és falvak határolják Oberkirch városát. Az északi irányban óramutató járásával megegyező irányban a következőek: Renchen, Kappelrodeck, Lautenbach, Oppenau, Nordrach, Durbach és Appenweier. Története Oberkirch-et először a 11. században említik Obernkirchenként. A települést valószínűleg a Zähringer család alapította, és a mai várostól északra helyezkedhetett el. 1218 után a település birodalmi fennhatóság alá került. 1225-ben civitasként, később oppidumként említik. 1246-ban leégett a város, majd újjáépítették a jelenlegi formájában. Oberkirch 1303-ban került a Strasbourgi egyházmegyébe. 1326-ban városi jogokat kapott. Néhány megszakítás kivételével a strasbourgi püspökök uralkodtak, de részben segélyként adták (1604-1634 és 1649-1665 a Württembergi Hercegségnek, 1683-1697 a Badeni Őrgrófságnak). Szinte teljesen megsemmisült a harmincéves háborúban, aztán 1689-ben szintén(a templom kivételével), de később újjáépítették. 19. és 20. század Oberkirch 1803-ban került hivatalosan Badenbe, és kerületi hivatal székhelyévé vált,amelyet 1936-ban eltöröltek. Területét elsősorban az Offenburg kerületi hivatalhoz rendelték, ahonnan az Offenburg körzet 1939-ben alakult ki. A második világháború után Offenburg körzete Baden államához tartozott, 1952-től pedig a dél Badeni régióhoz. Az 1973. január 1-jei kerületi reform során Offenburg járás feloszlatásra került és az újonnan alakult Ortenau járásba került. Kilenc környező települést csatoltak az 1970-es évek elején, ennek köszönhetően a lakosainak száma elérte a 20 000-et 2002-ben. Ezt követően a városi vezetőség benyújtotta kérelmet hogy nyilvánítsák a települést kisvárosból várossá, amelyet Baden-Württembergi tartományi kormány 2004. január 1-jei hatállyal elfogadott. Így Oberkirch lett az ötödik hivatalos város az Ortenau járásban. A városrészeknek is hosszú története van. Szinte mindegyik a strasbourgi püspökség oberkirchi területéhez tartozott (Gaisbach egy lovagi hely volt 1805 előtt (Schauenburg), Nußbach és Zusenhofen Elő-Ausztriahoz tartoztak) mindegyik 1805-ben került Badenbe, majd Oberkirch körzetébe tartoztak. Meisenbühl, Nußbach, Stadelhofen és Zusenhofen kezdetben az Appenweierhoz tartoztak, és csak 1819-ben kerültek az Oberkirchi körzetbe. Ringelbach az acherni körzeti hivatalhoz tartozott, és 1819-ben került az Oberkirchi körzeti hivatalhoz. Az Oberkirch körzet 1936-os feloszlatásakor az összes település az Offenburgi kerületi hivatalhoz, 1939-ben pedig az Offenburg körzethez került. Oberkirchhez csatolt települések A következő települések épültek be Oberkirch városába: 1827: Oberdorf 1837: Wolfhag 1872: Fernach 1936: Gaisbach 1939: Winterbach (csak részben, a maradék Lautenbach önkormányzatnál maradt) 1971. január. 1: Butschbach 1971. juliús. 1: Haslach 1972: Ringelbach 1974: Stadelhofen, Tiergarten, Zusenhofen és Nußbach (az 1935-ben feloszlatott Herztal közösség részeivel) 1975: Bottenau és Ödsbach A címerei Népesség A település népessége az elmúlt években az alábbi módon változott: Vallás A 19. század elején a protestánsok Oberkirchbe költöztek. A protestáns gyülekezetnek 1866-ban épült fel a temploma. 2016. Advent óta a protestáns templomot Martin Luther templomnak hívják. A protestáns közösségbe mind a kilenc körzet protestánsai beletartoznak: Bottenau, Butschbach, Ödsbach, Ringelbach, Tiergarten, Haslach, Stadelhofen, Nußbach és Zusenhofen. De a település nagyrészt katolikus vallású maradt. A 2011. évi népszámlálás szerint Oberkirch népességének 68,4% -a volt római katolikus, 14,7% protestáns, 0,7% ortodox és 14,9% tartozott egyéb valláshoz vagy nem felekezeten kívüli volt. Az oberkirchi muszlimok számára, akik túlnyomórészt török származásúak, az Oberkirch török szövetsége biztosít egy mecsetet a városban. Politika Az önkormányzati képviselőket öt évre választják,26 tagja van. Polgármester Oberkirch városának élén a püspök által kinevezett Községi bíró (Soltész) állt.Ezen felül 1327-ban dokumentáltak egy helyi tanácsot.Amíg Badenhez tartozott addig a polgármester és az önkormányzat vezette a várost. A polgármesterek listája 1816–1818: Xaver Schrempp 1818–1821: Unbekannt 1821–1827: T. Fischer 1827–1832: Xaver Schrempp 1832–1833: Mößner 1834–1839: Xaver Schrempp 1840–1841: Karl Friedrich Kappler 1842–1848: Gottfried Braun 1848–1849: Christian Fischer 1849: Heinrich Zachmann 1849–1851: Fidel Selnach 1851–1859: Michael Doll 1859–1861: Ignaz Braun 1862–1870: Christian Fischer 1870–1871: Sigmund Schneider 1871–1876: Karl Friedrich Kappler jun. 1877–1878: Markus Becker 1878–1908: Josef Geldreich 1908–1922: Karl Neff 1923–1934: Robert Fellhauer 1934–1936: Karl Rombach 1936: Hans Knab 1936–1941: Karl Doll 1942–1945: Theodor Seiberlich 1945: Max Ruh (kommissarisch) 1945: Wilhelm Eitel 1946–1947: Karl Kraut 1948: Xaver Ziegler 1948–1981: Erwin Braun 1981–1998: Willi Stächele (CDU) 1998-tól napjainkig: Matthias Braun (CDU) Partnervárosok Testvérvárosok: Draveil, Franciaország. 1971-óta Haverfordwest, Wales, Egyesült Királyság 1989-óta Oosterzele, Flandria, Belgium 1991-óta Az Oberkirch barátságos kapcsolatot tart fenn a következő településekkel: Oberkirch (Luzern), Luzern, Svájc Lingolsheim, Elzász, Franciaország Radeberg, Szászország, Németország Kultúra és látványosságok Múzeumok A régi városházán található a Grimmelshausenmúzeum. Többek között információkat nyújt a város történelméről és Hans Jakob Christoffel von Grimmelshausen költő életéről aki "Simplicissimus" munkáját írta Oberkirchben.A városi galéria, amely szintén ott található, rendszeresen bemutatja a németországi és külföldi híres művészek munkáját. Építmények Oberkirch legjelentősebb építménye a Schauenburgi vár romjai, amelyek a 11. századból származnak és 200 méterrel magasodnak a város fölé.A vár túlélte a harmincéves háborút is. A háború után az 1650 és 1660 között eltávolították a Schauenburg déli tornyát, és a köveket a völgybe szállították, hogy felépítsék a Gaisbacher-kastélyt. Ezenkívül van még a Fürsteneck vár romjai. Ullenburg vár romja a Tiergarten kerületben található. Az óvárosban még mindig vannak történelmi favázas házak és barokk épületek, valamint a régi városfal töredékei. A Szent Cyriak katolikus plébániatemplom és a vele szemben lévő 1863-ban épült neoromán stílusú templom. A protestáns városi templomot 1866-ban építették az egykori kapucinus-kolostor helyén, amelyet 1847-ben bontottak le. Vele szemben áll a 2010-ben megnyitott médiakönyvtár. Ez a szabadidős, oktatási és kulturális létesítmény lenyűgözi modern stílusával az embereket, emellett az építész szakemberek is elismerően nyilatkoztak az épületről. A településen számos templom és kápolna található: A Wendelkápolna Bottenauban (1756-ból) A katolikus templom, melyet Szent Alajos tiszteletére építettek 1866-ban József-kápolna Hesselbachban Szent Márton katolikus templom Szent Szebasztián katolikus templom Nußbachban Sport Az SV Oberkirch a helyi labdarúgóklub, amely elsősorban az 1960-as években Dél-Badenben elért sikereiről ismert. A felnőtt csapat ma az Offenburg kerületi bajnokságban játszik. Egy másik sikeres sportklub a Schützenverein Oberkirch. A lövészklub az 1980-as évek óta országos, nemzetközi és dél-badeni szinten vesz részt különféle versenyeken és korcsoportokban. Számos tag volt a nemzeti csapat tagja, vagy országos címet nyert. Gazdaság és infrastruktúra Az Oberkirch mezőgazdaságát a szőlőtermesztés és a gyümölcstermesztés jellemzi. Van emellett még papír- és textilipar, valamint gépipar. Oberkirch a központja August Koehler papírgyár és a gépjármű-beszállítónak a Progress-Werk Oberkirchnek. Bor- és pálinkakészítés A szőlőtermesztők szövetkezetbe tömörültek a városban. A szőlőültetvények nagy részét az Oberkirchi borszövetkezet tagjai művelik. A Pinot Noir és a Rizling borok (amelyeket a régióban Klingelbergernek is neveznek) a leggyakoribb borfajták. Majdnem 900 otthoni szeszfőzde és lepárló működik ma Oberkirchben. Bányászat (ma már nem működnek) A Hans Grimmig tulajdonában lévő "Spatwerk Hesselbach" bánya amelyből 1949-ben 4030,5 tonna fluoritot és 252 t baritot nyers extrakcióját hozták a felszínre három akna és két vájat útján. Közlekedés A város vonattal elérhető Offenburg és Appenweier vonalon. A városban több buszjárat is üzemel ez szolgálja ki a helyi tömegközlekedést. A buszvonalak 2005 óta működnek. Ez három tömegközlekedési fajta érhető el várost és annak környezetében. A 28. szövetségi út megkerülése 2014 augusztusa óta mentesíti Oberkirch és Lautenbach forgalmát az átjáró forgalomtól. Hat kilométer hosszú úton keresztül az átmenő forgalom átjuthat a Renchtalon ,hogy a Strasbourg és Tübingen közötti fontos nyugat-keleti összekötő utat elérje. Oberkirch és Lautenbach átlépése nélkül. Az építkezés hét évig tartott . A 69 millió eurós projekt középpontjában a két alagút állt. Média A Középbádeni újság Acher-Rench rovata napilapként számol be az Oberkirchben történt helyi eseményekről. Hivatalok Oberkirch az Offenburgi Kerületi Bíróság és a Karlsruhe kerületi bírósághoz tartozó kerületi bíróság székhelye, valamint közjegyzőé. Az Ortenaui járás fióktelepet és járási kórházat működtet Oberkirchben, az Erdészeti Hivatal mellett. Oktatás Oberkirchnek van egy középiskolája (Hans-Furler-Gimnázium), szakközépiskola (szakközépiskola Oberkirch), speciális iskola (Altstadtschule), főiskola (Augusztus-Ganther-főiskola) és több általános iskola. Fordítás Ez a szócikk részben vagy egészben a Oberkirch című német Wikipédia-szócikk fordításán alapul. Az eredeti cikk szerkesztőit és forrásait annak laptörténete sorolja fel. Jegyzetek További információk Hivatalos oldal Kapcsolódó szócikkek Baden-Württemberg települései